van wouten arnts
It het zijn comen in rechte voir meye en scepen van loven inde banck ald
wouter arnds van mierle in deen zijde en jan vranx die na den rechte der
stad van loven beleydt es tot den goeden henrix zannen en lijsbetten
opte heyde zijns wijfs docht henrix wilen opde heyde in dande van ene
halven boend lants gelegen aen de manekens strate inde pchie van voir
vorst tusschen de goede des voirs wouters arnds en de selve strate tot
welken goede de voirs wouter arnds een aensprake dede zeggende dat
de voirs wilen henric opde heyde die dier goede wel mechtich was
en besat als zijn erve comen wae in zijne vollen stoele en voir scepen
van vorst en hadde dier goede gederft na dier banck recht en dair
in hadde hij gegoedt met allen poente van rechte ene gehete jan
goes van vorst welc jan goes dair na den voirs wouten arnds inde
voirs goede gegoedt en geerft hadde met allen poente van rechte
en also hadde hij die goede beseten en gepossesseert als zijn pper
erve ov xv oft xvi jair seyde voirt dat de voirs henric zanen
come wae inde banck te vorst en hadde de voirs goede tegen den
voirs wouten aerds vervolght met rechte en dat hij dair na come
wae voir scepen van voest en hadde ald gekent en gelijc dat hij
inde voirs goede gheen recht en hadde en dat hij de goedinge die
jan goes voirs dair af gedaen hadde hielt goet en van weerde
en geloefde hem dairaf alt genoech te doene en die te waraden
op der hen tsijs Ende dat alle de voirs poente waer waren dat
boot de voirs wouter arnds met den scepen van vorst te thoenen
en met den mynsten c Hoopte en seyde wair hij sijns vermeets
volquame dat hij in de voirs goede bliven soude c Op dwelc de
voirs jan vranx hem c verandwerde hopende dat hem de voirs
aensprake aen de voirs goede gheen onstade doen en soude byden
reden hier na bescreven Te weten al waest also dat de voirs wilen
henric opde heyde den voirs jane goes inde voirs goede gegoedt
hadde zo was nochtan die guedinge geschiet tot behoef der voirs
lijfbette op de heyde en die hadde zij beseten na der voirs goedig
als hoir erve en also blijcte clair dat de gichte die de voirs jan goes
dair af hadde bgevroemt en van gheenre werden en wae seggen
voirt dat de voirs lijsbet ene wittigen man te weten den voirs henr
zannen levede hadde t tijt dat de voirs jan goes de voirs goede derfde
En dat dese poente wair waen dat boot de voirs jan vranx te
thoene en metten mynsten c Hopen zo wair hij dese poente
gethoene conste dat hem en sinen beleide de voirs goede volgen
souden Op dwelke de scepen van loven gemaent worde vande
meyer van loven die wijsden voir een vonnisse de voirs ptien tot